“Borussiya D”ning irodali g‘alabasi va o‘ziga kelgan “Bavariya”. Bundesligada tur tafsilotlari

23—25-avgust kunlari Germaniya chempionatining 2-tur o‘yinlari o‘tkazildi. “Daryo” odatdagidek tur tafsilotlar bilan tanishtiradi.

Juma oqshomini bezagan uchrashuv Kyoln shahrida bo‘lib o‘tdi. Unda dortmundliklar irodali g‘alabani qo‘lga kiritdi. Dastlab maydon egalari Dominik Drekslerning golidan keyin oldinga o‘tib oldi. “Borussiya” 70-daqiqaga kelibgina hisobni tenglashtirishga muvaffaq bo‘ldi. Jeydon Sanchoning ajoyib zarbasidan keyin muvozanat tiklandi.
Asosiy vaqt yakunlanishi arafasida Ashraf Hakimi “arilar”ni oldinga olib chiqdi, hakam tomonidan qo‘shib berilgan vaqtda Pako Alkaser yakuniy hisobni o‘rnatdi. Shu tariqa, Lyusien Favr shogirdlari iroda ko‘rsatgan holda uch ochkoga ega chiqdi va turnir jadvalida peshqadamlikni o‘z qo‘liga oldi.

Bundesligada mavsumni omadsiz boshlagan myunxenliklar bu turda “Shalke-04” maydonida mehmon bo‘ldi. Gelzenkirxenda bo‘lib o‘tgan bahs Robert Levandovskining benefisiga aylandi. Polshalik hujumchi het-trik qayd etgan holda jamoasiga uch ochko taqdim etdi.
Mazkur o‘yinda Lyuka Ernandes, Ivan Perishich va Filippe Koutinyo “Bavariya” safidagi debyutlarini nishonladi. Fransiyalik himoyachi asosiy tarkibda maydonga tushgan bo‘lsa, Perishich va Koutinyo zaxiradan o‘yinga qo‘shildi.

Turning markaziy o‘yinlaridan biri g‘arbiy Germaniyada bo‘lib o‘tdi. Unda “Leypsig” klubi “Ayntraxt” bilan bahs yuritdi va qiyin g‘alabani qo‘lga kiritdi. Uchrashuvning 10-daqiqasida Timo Verner “buqalar”ni oldinga olib chiqdi. Ikkinchi bo‘limning so‘nggi daqiqalarida Yussuf Poulsen mezbonlarning ikkinchi golini urgan bo‘lsa, hakam tomonidan qo‘shib berilgan vaqtda frankfurtliklar hujumchisi Gonsalo Pasensiya hisobni qisqartirdi.

Birinchi turda uch ochkodan qo‘lga kiritgan “Fortuna” va “Bayer” jamoalari Dyusseldorfda o‘zaro masalaga oydinlik kiritdi. Tanaffuga qadar leverkuzenliklar uchta gol urgan holda masalani hal qilib qo‘ydi va mezbonlarning ikkinchi bo‘limdagi yagona javob to‘pi hech narsani o‘zgartira olmadi.
O‘tgan hafta amaldagi chempiondan ochko tortib olgan “Herta” Berlinda “Volfsburg”ga yirik hisobda yutqazib qo‘ydi. “Xoffenxaym” esa so‘nggi daqiqalarda urilgan gol evaziga “Verder”ni taslim etdi.
Bu turda oltita o‘yinda mehmonlar g‘alabani qo‘lga kiritgan bo‘lsa, ikkita o‘yinda maydon egalari zafar quchgan. Yana bir bahsda durang bo‘lgan.  Eng ko‘p gol (5 ta) “Hoffenhaym” — “Verder” uchrashuvida kiritildi. Ikki o‘yinda yirik hisob qayd etilgan bo‘lsa, to‘rtta o‘yin 1:3 hisobi bilan tugagan.
2-turda jami 32 ta gol urildi. O‘tgan ikki turda faqatgina “Shalke-04” gollari sonini ochmadi.
Beshta jamoa (“Borussiya D”, “Frayburg”, “Leypsig”, “Volfsburg”, “Bayer”) 100 foizlik natija qayd etayotgan bo‘lsa, to‘rtta klub (“Mayns”, “Kyoln”, “Paderborn”, “Verder”) hali ochko qo‘lga kiritmadi.

Bundesliga
2-tur bahslari
23-avgust, juma
Gollar: 1:0 — 29 Dreksler, 1:1 — 70 Sancho, 1:2 — 86 Hakimi, 1:3 — 90+4 Pako Alkaser.
24-avgust, shanba
Gollar: 0:1 — 42 Fyullkrug, 1:1 — 54 Bichakchich, 2:1 — 59 Bebu, 2:2 — 81 Osako, 3:2 — 87 Kaderjabek
Gollar: 0:1 — 6, avtogol, Beyker, 0:2 — 33 Arangis, 0:3 — 39 Belarabi, 1:3 — 82 Morales
Gollar: 1:0 — 18 Kvayson, 1:1 — 31 Layner, 1:2 — 77 Plea, 1:3 — 79 Embolo
Gollar: 1:0 — 59 Vargas, 1:1 — 80 Andersson
Gollar: 1:0 — 3 Mamba, 1:1 — 21, penalti, Valdshmidtm 1:2 — 40 Petersen, 1:3 — 90 Kvon Chxan Xun
Gollar: 0:1 — 20, penalti, Levandovski, 0:2 — 50 Levandoski, 0:3 — 75 Levandovski
25-avgust, yakshanba
Gollar: 1:0 — 10 Verner, 2:0 — 80 Poulsen, 2:1 — 89 Gonsalu Pasyensiya.
Gollar: 0:1 — 9, penalti Vegorst, 0:2 — 82 Brekalo, 0:3 — 90 Russiyon.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!